**STRING Projekt**

**A regionális innovatív élelmiszeripari klaszterek stratégiai fejlesztése**

2017. január 1-től **Debrecen Megyei Jogú Város Önkormányzata és a Debreceni Egyetem** közösen vesz részt az INTERREG EUROPE program keretében megvalósuló nemzetközi **STRING (STrategies for Regional INnovative Food Clusters) projektben** azzal a céllal, hogy az egyes élelmiszer klaszterek szereplőinek fejlesztésével innovatív körülményeket biztosítson a térség egyre fejlődő élelmiszeriparának.

Az élelmiszer klaszterek közötti együttműködés további célja a régión belüli értékteremtés, valamint az élelmiszeriparon belüli kutatások, fejlesztések és innovációs kezdeményezések hatékonyságának növelése.

A 11 partnerrel megvalósuló, összesen 5 éves projekt keretében a különböző tudásmegosztó workshopok, tanulmányutak és régiónként kidolgozott akciótervek segítenek csökkenteni a régiók közti különbségeket és fejleszteni az élelmiszeri klasztereket. Ezenkívül a nemzetközi jó gyakorlatok megismerésével és tapasztalatcseréken keresztül a projekt a helyi szintű intézkedések és fejlesztési irányelvek hatékonyságát szeretné növelni.

A projekt partnertalálkozójára **2017. november 22-24 között kerül sor Debrecenben**. A találkozó célja az élelmiszeripar aktuális helyzetének bemutatása a partneri régiókban, a jó gyakorlatok megosztása, illetve azok átadásának módszertani kidolgozása.

**A projekt teljes időtartama:** 2017. január 1- 2021. június 30.

1. Fázis: 2017.01.01. - 2019.06.30.

2. Fázis: 2019.07.01. – 2021.06.30.

**Projektben résztvevő partnerek:**

* Észak-Brabant tartomány (Hollandia) – Vezető Partner
* Déli Mezőgazdasági és Kertészeti Szervezet (Hollandia)
* EmiliaRomagna Régió Mezőgazdasági, Vadászati ​​és Halászati ​​Főigazgatósága (Olaszország)
* Állattenyésztési Kutatóközpont (Olaszország)
* Debrecen Megyei Jogú Város Önkormányzata (Magyarország),
* Debreceni Egyetem (Magyarország),
* Kasztília és León innovációs, üzleti finanszírozási és internacionalizációs ügynöksége (Spanyolroszág)
* VITARTIS, Kasztília és León élelmiszeripari klasztere (Spanyolország)
* Közép-Dánia régió (Dánia)
* Kovászna Megyei Kis- és Középvállalkozások Szövetsége (Románia)
* ARIA Elzász (Regionális Élelmiszeripari Szövetség Elzászban) (Franciaország)

Debrecen, 2017. november 23.